ખંભાળિયા શહેરમાં આવેલ શારદા સિનેમા વિસ્તારમાં રોડ બનાવવાનું કામ આશરે એકાદ વર્ષ પહેલા શરૂ કરવામાં આવ્યું હતું ત્યાર બાદ ત્યાં લાંબા સમયથી કામ અટકી ગયું હતું. પાલિકાની ચૂંટણી પહેલા ત્યાં ડામર-કોક્રીટ પાથરી થોડું- ઘણું કામ આગળ વધારવામાં આવ્યું હતું અને ત્યાર બાદ ચોમાસુ શરૂ થતા રોડ બનાવવાનું કામ અટકી ગયેલ હતું. ચોમાસામાં વરસાદ થયે પાથરવામાં આવેલ કોંક્રીટનું ધોવાણ થઈ હતું અને રસ્તા પર મોટા ખાડાઓ થઈ ગયા હોવાથી આ રસ્તો શહેરની જનતા માટે માથાનો દુખાવો સ્વરૂપ બની ગયેલ હતો. હાલ પાલિકા તંત્ર દ્વારા દિવાળી નજીક હોવાથી રસ્તાનું અટકી ગયેલું કામ ફરીથી શરૂ કરાવ્યું છે. આ રોડનું કામ શરૂ થઈ જતા લોકોમાં હાશકારો જોવા મળી રહી છે અને સાથોસાથ બીજા જે ખરાબ રસ્તાઓ છે ત્યાં નવા રોડનું કામ અને અન્ય અટકી ગયેલા કામો પણ વહેલીતકે પૂર્ણ કરવામાં આવે એવી આશા લોકોના મનમાં જાગી ઊઠી છે.